Γιάννης Σερβετάς

Ο Γιάννης Σερβετάς (Θεσσαλονίκη, 29 Ιανουαρίου 1966) είναι Έλληνας σατιρικός κωμικός και ραδιοτηλεοπτικός παρουσιαστής. Κυρίως παρουσιάζει τις εκπομπές Ράδιο Αρβύλα και Βινύλιο μαζί με τον Αντώνη Κανάκη, με τον οποίο έχει συνεργαστεί στις περισσότερες δουλειές του ενώ άλλες εκπομπές στις οποίες συμμετείχε είναι οι Comfuzio, ΑΜΑΝ, ΑΜΑΝ τα καθάρματα και Γιάννης ο όμορφος.

Επίσης, ο Σερβετάς είναι συγγραφέας με μεγάλη επιτυχία στον τομέα. Τα βιβλία του είναι βασισμένα κυρίως πάνω σε ανέκδοτα. Ο Σερβετάς χαρακτηρίζεται, ως ένας από τους κορυφαίους Έλληνες πού έχουν δουλέψει πάνω στον τομέα των ανεκδότων.

Βιογραφία
Ο Σερβετάς ξεκίνησε τα πρώτα τηλεοπτικά του βήματα από το Comfuzio, παρέα με τους Αντώνη Κανάκη, Σωτήρη Καλυβάτση και Αντώνη Παραρά, ενώ μετά το τέλος του Comfuzio και τον θάνατο του Παραρά οι τρεις προαναφερθέντες συνέχισαν με την εκπομπή ΑΜΑΝ, η οποία στην αρχή θα περιελάμβανε και τον Αντώνη Παραρά.Πριν από όλα ήταν το ‘Comfuzio’

Αυθόρμητα οι τηλεθεατές της εκπομπής έδωσαν στα αρχικά της την ερμηνεία Αντώνη Μας Άφησες Νωρίς. Αργότερα, οι τρεις φίλοι αφιέρωσαν την επιτυχία του ΑΜΑΝ (και του spin-off ΑΜΑΝ τα καθάρματα) στη μνήμη του αδικοχαμένου Παραρά. Αρχικά προβάλλονταν στο Mega για εννέα επεισόδια και ύστερα στον ΑΝΤ1 για περίπου 9 χρόνια.

Μετά το τέλος του ΑΜΑΝ, ο Σερβετάς μαζί με τον Κανάκη, αλλά και τους Χρήστο Κιούση και Στάθη Παναγιωτόπουλο δημιούργησαν το Ράδιο Αρβύλα, τη γνωστή επιτυχημένη σατιρική εκπομπή. Νωρίτερα, στα τέλη του 2007 με τον Κανάκη συνέστησε τον Imagine 89.7 (πρώην Studio 5) από όπου κάνει εκπομπές μέχρι και σήμερα.Imagine 89.7, ένα παιδικό όνειρο που έκλεισε 10 χρόνια on air

Παραπομπές

Κατηγορία:Έλληνες συγγραφείς του 21ου αιώνα
Κατηγορία:Έλληνες κωμικοί
Κατηγορία:Έλληνες τηλεπαρουσιαστές